4 лекция

Тақырыбы: **Психодиагностиканың даму тарихы**

Жоспар:

1. ХХ ғасырға дейін тест әдістерінің пайда болуы
2. ХХ ғасырдың басында психологиялық және педагогикалық тесттерді қолдану тәжірибесі
3. АҚШ-та тест әдістерінің дамуы
4. Францияда (А.Бине, Симон) психодиагностикалық әдістерді қолдану ерекшеліктері
5. Ресей және шет елдерінде психодиагностиканың даму тарихы
6. Әр түрлі ғылыми бағыттарда психодиагностикалық амалдардың шығарлуы (контент-анализ, проективті әдістер, патопсихологиялық әдістер т.б.)

1930 жылы көптеген жаңа тестілер пайда болды. Олардың көпшілігі АҚШ-та жасалған еді. 1936 жылы жарияланған тестілердің ішінде мына бес тест алға шықты. Мысалы, Стенфорд-Бине тесті туралы 141 мақала, Роршах тесті туралы 68 мақала жарияланды. Келесі орындарда Бернрейтердің (Bernreuter Personality Inventory) тұлғалық сауалнамасы, Сишордың (Seasures Measures of Musical Talent) музыкалық талантты өлшеулері, Стронгтың (Strong Vocational Interest Beank) кәсібі қызығушылық бланкісі тұрған еді.

Онжылдықтың басында екі жақсы жасалған вербалды емес (бейвербалды) шкалалар пайда болды. Портеус лабиринті (Arthyr Point Scale of Performance Tests) мен Косс кубигі сияқты белгілі тестілер негізінде 6 мен 16 жас арасындағы балаларды зерттеуге арналған шкаланы 1930 жылы Грэйс Артур жариялады. Бұл шкаланы алғашқы кезде Стэнфорд-Бине шкаласымен корреляциялану тек 12 жастағыларды зерттегеннен кейін ғана мүмкін болды.

Этель Корнелл және В. Кокс (Cornele-Coxe Performance Abilety Scale) екеуі өзгеше вербалды емес шкала ұсынды. Бұл екі шкалалар әр түрлі мақсаттар үшін жобаланды: біріншісі – Биненің вербалды емес түсінігін беру болса, ал екіншісі – оған қосымша ретінде қолдану болды. Стенфорд-Бине шкаласының кең тараған жаңа редакцияда қамтылмаған 11-13 жаспен қоса, 2 жастан бастап ержеткен жасқа дейін қарастырылды. Эквивалентті формасы жасалынды, олар L және M болып табылды (авторлардың бас әріптері қолданылды: Льюис Термен және Мауд Мерилл). Бұл шкаланың болжамы Америкада туылған үш мың 1,5 жастан 18 жасқа дейінгі ақ нәсілді балаларды зерттеу барысында стандартталды (бір үлгіге салынды).

1916 жылы және 1937 жылы жарық көрген шкалаларға мынадай сын ескертпелер айтылған еді: ауызша тапсырмалардың көптігі, ересектерді бағалау құндылығының күдік тудыруы, тапсырмаларды әр уақытта дұрыс таңдамауы т.б. Дегенмен соңғы шкала көптеген психологтар тарапынан қолдау тапты. М. Мериллден басқа Стэнфорд-Бине шкаласын жасауда Кьюин Мак-Нимар деген белгілі американ психологы жұмыс жасады, ол кейінірек Термен мен жаңа шкаланы, яғни Термен Мак-Нимардың ақыл-ой тестін жариялады.

1938 жылы Ұлыбританияда тест жасалды. 1930 жылдың басында психологтарды Бэбкоктың (Babcocr”s Deterioretion Test) интеллектінің нашарлауын диагностикалауға арналған тесті қызықтырды. Тестіге Стэнфорд-Бине шкаласынан вербалды тапсырмалар енгізілді. Кейінірек оқуға деген қабілеттілік пен жасап беру жылдамдығын анықтайтын 24 түрлі сынау қолданылды. Бұл интеллектінің сол деңгейін бейнелейтін көрсеткіш болды. Осы екі бағалаудың айырмасы интеллектінің нашарлау деңгейін бейнелейді деп қабылданды.

Вербалдық деп аталатын бірінші субтестінің көмегімен сыналушының жалпы және қарапайым арифметикалық есептерді шығаруын, құбылыстар мен заттар арасындағы ұқсастықты байқауын зерттеуге болады.

Вербалдық емес субтестілерде сыналушыдан бейнеден жетіспейтін детальдарды табу, кубиктерден әр түрлі фигураларды құрау, бөліктерден әр түрлі фигура құрастыру талап етіледі.

Нақты тұлғаның алған ұпайы сол жастағы өзге тұлғалардың алған аз ұпайымен салыстырылады. Штерннің формуласы IQ өзгеріліп жаңа түрде енді:

1937 жылы ақыл-ойдың жетілуіне байланысты (The California Tests of Mental Maturity) Калифорниялық тестілер басылып шығарылды. Олар Эдвард Ли Торндайк пен (1874-1949) және Луис Леон Терстоунның (1887-1955) интеллекті туралы тестілеріне сүйенеді.

Факторлық-аналитикалық зерттеулердің нәтижесіне сүйене отырып, интеллекті сипаттайтын тәуелсіз жеті факторын өлшеу шкала көмегімен жүргізеді деп есептеді. Бұл жерде айта кететін нәрсе Терстоун тек қана тестілердің авторы емес, сонымен қатар интеллекті теориясының мультифакторлық негізін салушы да (1931) болып табылады.

Осы жылы Гезелл мен Елена Томпсон 4 апталық сәбиден 56 апталыққа дейінгі сәбилердің интеллектуалдық дамуын бағалаудың критерийлерін ұсынады.

1935 жылы Эдгар Долл (The Vinetand Social Maturity Scale) әлеуметтік толығу Вайнленд шкаласын жасайды. Бұл шкала сәби жастан 30 жас аралығындағы адамдар үшін пайдаланылды. Шкала бойынша нәтижелер әлеуметтік толығуды айқындауға көмектесті. Долл көптеген индивидуумдардың, мысалы: заң бұзушылардың интеллектуалдық деңгейі жоғары болғанымен, әлеуметтік толығуы төмен болады деп есептеді.

1931 жылы Олпорт-Вернон тесті (Allport-Vernon-Lindzey of Values) пайда болды. Тұлғалық құндылық жүйесін зерттеуге арналып, шкаласы басылып шығарылды. Бұл тест Эдуард Шпрангердің тұлғалық теориясының негізінде жасалды. Индивид үшін басым құндылықтар топтарын айқындауға көмектесті. Олар: эстетикалық, әлеуметтік, экономикалық, саяси және діни құндылықтар болып табылады. Осы жұмыстар американ және ағылшын психологтарының Филип Эварт Вернонмен бірлескен еңбектерінің жемісі болғандықтан қызықты болып отыр. Тұлғалық сауалнамалардың ішінде кең танымалысы мыналар:

* Терстоунның жеке тұлғалық описі (Ternctone Personality Schedule);
* Бернрейтердің жеке тұлғалық сауалнамасы (Bernreuter Personality Schedule);
* Беллдің икемделу сауалнамасы (Bell Adjustment Inventory);
* Роджерс сауалнамасы (Rogers Adjustment Inventory);
* Хумма-Водсворттың (Humm-Wadsworth Temperament Scale) темперамент шкаласы;
* Калифорниялық жекелік тесті (California Test of Personality);
* Малердің (Maller Personality Sketctes) жеке тұлғалық нобайлары; Гилфордтың (Guilford Inventory of Faktors STDCR) жеке тұлғаның бес факторын айқындау сауалнамасы. Сауалнамаларда тікелей сұрақтар қойылады, мысалы: «Сіз өз ұялшақтығыңызға кінәлісіз бе?» «иә», «жоқ», «білмеймін» деген жауаптарды пайдалану қажет деп ескертіледі. Ал зерттеушілер осы тұлғалық сауалнамаға келгенде клиникалық қиыншылықтарға тап болды. Психологтар осы әдісті пайдаланған кезде кейбір сұрақтар адамдарды қорқытып ала ма деп үрейленді. Дегенмен де кейбір тұлғалық сауалнамалар кең таралып және тұлғалық әдістемелер арасында бірінші орынға ие болды.

Р. Бернрейтердің сауалнамасын еске түсірмеу мүмкін емес (1933). Оның сауалнамасы 4 шкаладан тұрады. Мысалы:

- нейротизм (BIN);

- өзіне деген қанағаттанушылық (B2S);

- интроверсия (B3I);

- доминанттық (B4D).

1930 жылдары психологтар жеке тұлғаға арналған сауалнамаларды жасап, өз назарларын факторлық талдауға аудара бастаған. Соның бірі Л. Терстоун мен Джоя Пол Гилфорд (1897-1987) зерттеулері болды.

Аппел (Appel, 1930) баланың салған суреті бойынша (үлгілерді салу, әр түрлі адамдарды отбасындағы адамдарды қосқанда) олардың суреттеріне түсінік беру арқылы жеке тұлғаны тұтастық тұрғысынан бағалауға болады дейді. Сия дақтарын бере отырып, жауап берген түсініктерін жазып отырған.

1930 жылдардың ортасында Гарвард университетінде Кристиан Морган мен Генри Александр Мюррей (1930-1939) өздерінің зерттеулерін өткізді. Диагностикалық процедерасын құру кезінде алғашқы рет проекция қағидасына сүйенуді ұсынған өздерінің 1935 жылы «Жеке тұлға зерттеулері» (Исследование личности) деп аталатын кітабында психология саласындағы проекция қағидасының тұрақтауын айта келе, алғашқы проективті тақырыптық апперцепции – ТАТ деп аталады) жасады. Бұны жеке тұлғаны зерттеудегі диагностикалық жаңа құрал ретінде психологтардың қажеттіліктеріне сай пайдалана алады.

Маргарет Лоренфельд (1931) жасаған екі тест қызығушылық тудырды. «Мозаика» тесті бойынша тестіден өтушіден әр түрлі пішіндегі түрлі түсті пластинкалардан композиция жасау талап етілді. Ол орындалған композицияда жеке адам жөнінде ақпарат береді және психиатриялық диагноз қоюға көмектеседі деп сенді, ал екіншісі «Әлем» (Мир) деп аталатын тесті, онда миниатюрлы адам модельдерінің жануарларды, үйлердің және басқа да обьектілердің көшірмесін пайдалану арқылы қоршауын сахна ретінде жасап, оны баяндауды қажет еткен. «Мозаика» тесті сияқты бұл тест те сенімділігі мен жарамдылығы зерттеуді қажет етті.

Швейцар-венгр психологы Леопольд Сонди (1883-1986) 6 сериялы әр түрлі психикалық аурулар мен ауыратын адамның бет әлпетін бейнелейтін суреттерді ұсынды, оның әр сериясында 8 суреттен болды.

Лауретта Бендер 1938 жылы Бендер-гештальт атты өз тестін жариялады. Ол тоғыз геометриялық фигуралар композициясынан құрылған жеке тұлғаның қабылдауын зерттеуге арналды. Зерттелушіге әрбір көріністі берілген үлгі бойынша, сонымен бірге есте сақтауы бойынша жаңғырту ұсынылады. Суреттерде көрініс тапқан кеңістікті талдау мен синтездеу механизмдерінің бұзылуына бас миының зақымдалғанын айқындауға мүмкіндік береді. Кейіннен бұл тестің нәтижелерін проективті болжамға сәйкес өңделіп дұрыстаған Леопольд Франк болды.

1939 жылы Франк «проективті әдістемелер» деген түсінікті (Роршах тесті, ТАТ, таутофон т.б.) тестілерге байланысты пайдалануды ұсынды. Бұлардағы жауап-реакциясы стимулдың обьективті мәніне байланысты еместігін көрсете отырып, оның жекелігін ғана сипаттайды.

ХХ ғ. отызыншы жылдары психодиагностика үшін өнімді (тиімді) болды. Алғашқы он жылдықтағы психодиагностика саласындағы бастапқы ойлар осы тиімді психодиагностикалық құралдардың дүниеге келуіне себеп болды. Жеке тұлғаны зерттеуде психопатиядағы тұтастық ықпалының әсері арқылы дағдарыстан шығудың жолдары нақты белгіленді.

Мак-Нимар Кьюин (Mc-Nemar Q. 1990-1986) Пенсиль атындағы униат колледжінде білім алып, оны 1925 жылы аяқтаған. Екі жыл Чарьлстэунде математика бойынша оқытушылық қызмет атқарып, Стэнфорд университетінде психологияны оқыды. 1932 жылы докторлық дәрежеге ие болды. Американдық психолог, Стэнфордтық университеттің және Форджам университетінің профессоры (АҚШ, Техас). Көп жылдар бойы “Journal Review of Psychology” (35 жылдан астам) және “Annual Review of Psychology” (15 жылдан астам) ғылыми редакторы болды. Стэнфорд-Бине ақыл-ой даму шкаласы модификациясының (1942), Векслердің ақыл-ойды өлшеу шкаласының қысқаша нұсқасының (версиясының) авторы (Abbreviated Wechsler – Bellevue Scale, 1950).

Векслер Давид (Wechsler D.; 1986-1981) Румынияда дүниеге келген. Ол алты жасында ата-анасымен және өзінен үлкен алты ағаларымен бірге Нью-Йорк қаласына көшкен. 1916 жылы қалалық колледжде бакалавр деген дәрежеге ие болған, ал 1917 жылы Колумбия университетінде магистрлік дәрежеге жетті. Тағдыры оны американ психологы Борингпен кездестірді. Ол әскери «Альфа» атты тестілерді өткізу және есептеудің жалпы жолын көрсетіп, оған көмек берген. Бірінші дүниежүзілік соғыс кезінде Векслер әскери адамдардың ойының даму деңгейін зерттеп, әр түрлі тестілерді және сол сәтте Стэнфордтық баспадан жарық көрген Биненің ақыл-ой шкаласын пайдаланды. Американдық психолог және психиатр, университеттік медициналық колледжінің (Нью-Йорк) клиникалық психология профессоры, Беллвью госпитальінің психиатриялық клиникасында бас психологы болып жұмыс атқарған. Интеллектіні зерттеудегі кеңінен тараған әдістемелердің авторы. Бірінші болып вербалды және практикалық интеллект тестілерін біріктірді. Интеллектіден тыс факторлар тұжырымдамасын жасады. Д. Векслер «Детектор Лжи» нұсқаларының бірін ұсынған. Негізгі жұмыстары интеллект, динамика, интеллектінің жасерекшелік өзгешелігі мен ересектердегі ес теориясының проблемаларына арналған. Негізгі әдебиеттері: «Wechsler – Bellevue Intelligance Scale» (1939); «The Measurements of Adult Intelligance» (1944); «Wechsler Intelligance Scale for Children» (1949); «Wechsler Preschool and Primary Scale of Intelligance» (1967).

Терстоун Луис Леон (Thurstone L.L.1887 - 1955). Чикагода дүниеге келген. Бастапқы білімді Швецияда алған, одан кейін АҚШ-та алған. Алғашқы кезде оны қызықтырған физика, математика және инженерия саласы болған. 1912 бакалавр дәрежесін Чикаго университетінде алған. 1917-1924 жылдар аралығында Петербург технологиялық университетінде, ал 1924-1952 жылдар аралығында Чикаго университетінде психология профессоры ретінде жұмыс жасаған. Ол психологиялық мәліметтерді шкалалаудың теориясы мен әдістерін құрастырған. Негізгі үлесі – психодиагностикалық зерттеу ретінде көпфакторлық талдауды енгізуі.

Штерн Вильям неміс психологы, Гамбург университетінің профессоры. Интеллект коэффициенті (IQ) түсінігін енгізді. Негізгі жұмыстары: «The Nature of Intelligance» (1924); «Fundamentals of Statistic» (1924); «The Measurement of Attitude» (1929); «The Vecnors of Mind» (1935); «Factorial Studies of Intelligence» (1941); «Multiple Factor Analysis» (1947).

Гильфорд Джой Пол (Gilford J.P 1897-1987) АҚШ-та Маркетте деген жерде дүниеге келген. Небрасск университетінің (1922) бакалавры. Корнельск университетінің (1926) философия докторы, Небрасск университетінің құқық бойынша докторы (1952). Психология бойынша дәріс берген, балаларға ақыл-ой тестілерін үйреткен. Американдық психолог, Канзак, Небрасска, Оңтүстік-Калифорния (Лос-Анджелес) штаттарындағы университеттердің профессоры. Екінші дүниежүзілік соғыс кезінде ұшқыштардың психологиялық қызметінің директоры, курсанттарды іріктеу тестілерін жазуға қатысқан. Американ психологтарының ассоциациясының (1950) президенті, негізгі еңбектері ақыл-ой кубының моделі, факторлық талдау арқылы жекелік сауалнамалар құрастырған және креативті айқындау бағытында тестілер жасаған. В. Циммерманмен бірігіп Гильфорд-Циммерман «Көзбен шолу темпераменті» дегенді жасады. Негізгі еңбектері: «Psychometric Methods» (1936,1940); «Forteen Dimentions of Temperament» (W. Zimmermann) (1950); “Fundamental Statistics in Psychology and Education” (1950); “The Structure of Intellect” (1956); “The Nature of Human Intelligence” (1960); “Intelligence Creativity and Educational Implications” (1969).

Х ғасырдың алпысыншы жылдары тестілер туралы пікірталастар туындаған жылдар болып есептелді. Қоғамдағы азаматтық құқықтардың, әсіресе адамның жеке өміріне қатысты құқықтардан сақталуына байланысты алаңдаушылық жеке тұлғаның қасиеттері мен интеллектуалдық даму деңгейін бағалау үшін жасаған тестілерге күдікпен қарауды туғызды. MMPI оның кейбір сұрақтарының ар-ұят бостандығы мен сексуалдық тәжірибе жайындағы ақпаратты (информацияны) талап етуіне байланысты қатал сынға ұшырады. Бұл сұрақтардың жауаптарын өз мақсатында пайдалануы мүмкін деген күдіктер болды.

American psychologistжурналының 1965 жылы қараша айындағы басылымы толығымен психологиялық тестілеуге арналған қарсы пікірлерге және оны қорғау бағытындағы мәліметтерге арналған болып келеді.

1966 жылы АҚШ-та сенат деңгейінде тестіні тоқтату туралы шешім талқыланды, бірақ ол көпшілік тарапынан қолдау таппады. Сол кездегі АҚШ конгресінің халыққа қызмет ету комиссиясы төрағасының пікірі бойынша тестілерді пайдалануға болмайды деп айтылды. Көптеген психологтар әр түрлі себептерге байланысты тестілерге қарсы айтылған пікірлерге қосылған да еді. Кейбіреулері белгілі бір тестілердің құндылықтарын ешқашан көрмеген, ал олардың пікірі көпшілік талқысына салынып көпшілікке тарады. Бихевиоризм бағытындағы психологтар проективтік әдістемелерді қатты сынға алды. Бихевиористер тұлғалық ерекшеліктерді тікелей емес, жасырын жолмен өлшеуге арналған әдістемелерге деген ескертпелері мол болды. Оларға санадан төмен шиеліністер мен қозғалыс механизмдері «Менің» күші туралы пікірлер ұнамаған еді. Егер психологтар тұлғаның белгілі бір сипаттамаларын өлшегісі келсе, онда осы сипаттамалардың көрсеткіштерін, тікелей белгілерін айқындау жолымен жүргізуі керек болып табылады. Мысалы, үрейленуді өлшеу үшін. Осы мақсатқа арналған арнаулы шкалаларды пайдалану керек немесе физиологиялық көрсеткіштерді қолдану қажет (терінің гальваникалық реакциясы, пульстің тездігі, дем алу). Мүмкін болғанша адамның табиғи жағдайдағы мінез-құлқын бақылау керек деген пікірлер болды.

1960 жылы интеллект теориясының дамуына американ психологы Дж.Гильфордтың кубтық моделі біршама үлес қосты деп айтуға болады. Гильфорд Терстоуынның дәстүрін жалғастыра отырып, интеллект бір-біріне тәуелсіз жекеленген қабілеттерден тұрады деп есептеді. Ол 120 интеллектуалдық факторлар бар деп есептеп, оларды зерттеуге арнап тестілер құрастырады. Осы 10 жылдықтағы маңызды оқиға критерийлі- бағдарлы тестілердің жасалуы еді. Бұл терминді Глассер енгізді (1963) оның дәстүрлі тестілерден айырмашылығы критерийлі-бағдарлы жүйеде тестінің нақты мағынасы есепке алынады. Сынаушы адам өзін басқалармен салыстырып, сөздік қорды меңгереді.

Тұлғалық сауалнамалардың жасалынуы психологиялық жаңа тұжырымдамалардың келуімен байланысты. Мәселен Джуллиан Бернард Роттердің әулеметтік үйрену теориясы негізіндегі бақылау тұжырымдамасын атауға болады. Интерналды-экстерналды шкаласы психодиагностардың арасында қызығушылық туғызды және 1980 ж. көптеген зерттеулерге негіз болды. Қажеттілік теориясына негізделген Генри Мюррейдің тұлғалық сауалнамасында айта керек. Тұлғалық зерттеу формасы ретінде көрінген (The Personality Resereh, Form PRF) Джексон сауалнамасы еді (1967).

Тағы бір теория, Эрик Эриксонның даму теориясы психо-әулеметтік тепе-теңдік сауалнамасының (The Inventory of Psychosocial Balans**)** жасалуына негіз болды. Айтылған сауалнамалар танымдылығы жағынан алғашқы орынды алмаса да, бірнеше рет қайталанып отырған ойды көрнекі түрде бейнелеп көрсетеді. Мысалы: әртүрлі тереңдіктегі дағдарысты шешіп, психодиагностиканы дамыту үшін математикалық-статистикалық аппаратты жетілдіру ғана емес, өлшенетін құбылыстар теориясын дамытумен айналысу қажеттілік көкейкесті болуда. Хольцман тесті Роршах тестісіне жасалған сынға жауап ретінде ұсынылды. Бұл «сия дақтары» екі эквивалентті формада болды, олардың әрқайсысы 45 карточка тапсырмалардан тұрды, сынаушылардың әрбір бір карточкаға бір-бір жауаптан беруін талап етеді. Бірақ бұл тестке психологтар арасынан қолдау болмады. 1964ж. жарық көрген Роршахтың тестісінің зеттеу библиографиясында 3855 атау белгілі болды. Бұдан белгілі бір проективтік әдістемеден-ақ ғылыми зерттеу бағытының қалыптасқандығын айтуға болады.

1960 жылдардың соңында әлем психологтары Вальтер Мишельдің «Тұлға және бағалау» кітабынан кейін пікір таласқа көшті. Мишель психологтардың зерттеген тұлғалық қасиеттерінде бірқалыптылық, тұрақтылық жоқ деген үзілді-кесінді пікір айтады. Демек осындай зерттеулердің нәтижесі, шындығында қате ақпарат береді. Сондықтан тұлғаның мінез-құлқы көрінетін ортаны өлшеумен ауыстырылуы қажет деген еді. Бұл пікірталас зерттеушілердің көңілін қоршаған ортаға аударды. Ақырында компромисстік шешім жасалынды, адамның мінез-құлқынының өзгерткіштігі тұлға мен жағдайдың қарым-қатынасына байланысты түсіндіретін болды.

Бұл пікірталас әулеметтік психологиядағы бұрынғы айтыстарды еске түсіреді, яғни тұлғаның аттитюдының оның мінез-құлқында қалай көрініс табады деген сияқты. Мишель бастаған пікірталас психологиядағы «Психологиялық ортаның» дамуымен қатар келді. Осыған байланысты ортаны бағалау құралына да қызығушылық туындады. Үй жағдайын бағалайтын шкалалар пайда болады, айналасындағы адамдардың мінез-құлқының типіне байланысты айналаны суретту әдістемесі тексерілді, интеллектіні дамытудағы мәніне, оқудағы жетістіктерге жету үшін жобалар шкалалар жасау мүмкіндігі зерттелді. Бұл зерттеулерде әдеттегі психодиагностикадағы тұлғалық парадигманы жеңу мәселесі қойылды.

1960 жылдар бұл компьютерлік тестілердің пайда болған кезі еді. Алғашқы бұл тестілер 1960 ж. басында пайда болды. Ақпараттық технологияның даму деңгейі психологтарға көптеген диагностикалық тапсырмаларды компьютер көмегімен шешуге жағдай жасады, ал бұл зерттеулерді жүргізу психологтарға таптырмайтын құрал еді. Алғашқы кмпьютерленген тестілердің бірі ММРІ болды.

Американ психологиялық ассоциациясының «Білім беру мен психологиядағы тестілеу стандарты» 1966 ж. басылымында компьютерлік тестілерді интерпретациалау бағдарламасының негізінде түсіндіру мәселелері талап етілді. 1961 ж. Буростық психикалық өлшеулер институтының жаңа жобасы басталды. «Жылдық психикалық өлшеуге» қосымша «testes en Print» басылымның бірінші томы шығады, онда мамандарға жаңа коммерциялық тестілер мен және оларды пайдалану барысындағы нәтижелер туралы «жылнама» сияқты ақпараттар береді.

Артур Дженсеннің 1969 жылы жарық көрген «Мектептегі оқу үлгерімі ақыл-ойдың коэффициентін қаншалықты көтере аламыз? (Yow much we boost YQ and scholastic achievement) атты мақаласы үлкен дау туғызды, онда тест арқылы ақыл-ойды өлшеудің 80% тұқым қуалаушылықпен байланысты.

Автордың ойынша ақ және қара нәсіл оқушылардың интеллектісінің айырмашылығы нәсіл арасындағы тұқым қуалаушылықпен байланысты. Бақытымызға қарай нәсілдік толқулар «зерттелуге» негативті реакцияның жарияланғандығымен тоқтатылды. Дегенмен ақыл-ой тұқым қуалаушылықпен байланысты деген пікір таластар жалғаса берді.

1905 ж француз психологы А. Бине интеллекттіні бағалайтын бірінші тестті жасады. ХХ ғ. басында француз үкіметі оқушыларды оқу деңгейіне қарай бөлу үшін А. Бинеге мектеп оқушыларына арналған интеллектуалдылық қабілет шкаласын жасауды тапсырды. Соңынан көптеген ғалымдар тесттердің сериясын жасап шығарды. Олардың практикалық міндеттерді жедел шешуге бағытталғандығы бұл психологиялық тесттердің кеңінен тарауына әкелді. Мысалы, Г. Мюнстерберг (1863-1916) кәсіби іріктеуге арналған тесттер жасады. Олар тестті алдымен ерекше жетістікке жеткен бір топ жұмысшыларға, содан соң жаңадан жұмыс орнына келгендерге жасалды. Бұл ой-тұжырым жұмысшылардың қызметінің табысты орындалуы психикалық құрылымдарының тест кезінде зерттелушінің орындай алатын құрылымдарымен өзара байланысына негізделді.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>